b'\n_START_ARTICLE_\nDoktor Faustus\n_START_PARAGRAPH_\nDoktor Faustus je nem\xc5\xa1ki roman pisatelja Thomasa Manna, ki je bil prvi\xc4\x8d objavljen\xc2\xa0leta 1947, kot Doktor Faustus: Das Leben des deutschen Tonsetzers Adrian Leverk\xc3\xbchn, erz\xc3\xa4hlt von einem Freunde ("Doktor Faustus: \xc5\xbdivljenje nem\xc5\xa1kega skladatelja Adriana Leverk\xc3\xbchna po besedah\xc2\xa0prijatelja").\n_START_SECTION_\nOris\n_START_PARAGRAPH_\nRoman je ponovna ubeseditev legende Fausta, ume\xc5\xa1\xc4\x8dene v prvi polovici 20. stoletja\xc2\xa0v nemirni Nem\xc4\x8diji. Zgodba opisuje izmi\xc5\xa1ljeno \xc5\xbeivljenje skladatelja Adriana Leverk\xc3\xbchna. Pripovedovalec je njegov prijatelj Serenus Zeitblom, ki pi\xc5\xa1e v Nem\xc4\x8diji med letoma 1943 in 1946._NEWLINE_Leverk\xc3\xbchnov izredni\xc2\xa0razum in ustvarjalnost ga \xc5\xbee\xc2\xa0kot mladeni\xc4\x8da usmerjajo proti uspe\xc5\xa1nem \xc5\xbeivljenju, a sam hlepi po resni\xc4\x8dni\xc2\xa0zgodovinski veli\xc4\x8dini. Tako se zave\xc5\xbee kup\xc4\x8diji: namenoma se oku\xc5\xbei s sifilisom, kar poglobi njegov pogled in umetni\xc5\xa1ki navdih, a se zato v dolo\xc4\x8deni meri prepusti norosti. Kasneje\xc2\xa0ga obi\xc5\xa1\xc4\x8de\xc2\xa0prikazen\xc2\xa0hudi\xc4\x8da, pojava, ki sama sebe objasni\xc2\xa0"da me lahko vidi\xc5\xa1 le, ker si nor, ne pomeni, da\xc2\xa0v resnici ne obstajam"), kjer opravita dejansko kup\xc4\x8dijo. Skladatelj se odpove ljubezni za 24 let genija. Njegova norost \xe2\x80\x93 njegov demonski navdih \xe2\x80\x93 vodi do izredne glasbene ustvarjalnosti (vzporednica\xc2\xa0Arnold Schoenberg)._NEWLINE_Leverk\xc3\xbchnova zadnja leta so\xc2\xa0prepredena z obsedenostjo s temami Apokalipse in Poslednje sodbe. Ob stopnjujo\xc4\x8di se bolezni skli\xc4\x8de svoje najbli\xc5\xbenje prijatelje in opi\xc5\xa1e svoj pakt, nakar dokon\xc4\x8dno izgubi sposobnost razumne komunikacije. Roman je kriti\xc4\x8den tako do romanti\xc4\x8dnega pogleda na umetnika, dru\xc5\xbebe nacisti\xc4\x8dne Nem\xc4\x8dije, srednjeve\xc5\xa1kih legend, a hkrati vsem tem temam prepu\xc5\xa1\xc4\x8da veliko veljave kot del nacionalnega duha.\xc2\xa0_NEWLINE_Ker zgodbo pripoveduje prijatelj, je opisovanje umetni\xc5\xa1ke strasti brutalno objektivizirano, kar \xc5\xa1e posebej velja proti koncu, ko je pojava umetnika pootro\xc4\x8den ostareli umetnik prepu\xc5\xa1\xc4\x8den skrbi v lu\xc4\x8di njegove norosti. Zaradi kompleksnosti romana so mo\xc5\xbene \xc5\xa1tevilne interpretacije.'